recursal/SuperWikiNEXT-32B huggingface dataset:
**Einar «Jeja» Gundersen** (20. september 1896–29. oktober 1962) var ein norsk fotballspelar frå Skien. Han var ein flink målskyttar, særleg kjent for sin styrke i lufta frå sin posisjon på indre venstre. Gundersen vart 1915-26 fem gongar norsk meister i fotball med Odds Ballklubb.

### Klubbspel

Gundersen spelte på Odd-laget frå 1914 til 1927, på to avbrot nær. I 1916-sesongen var han Snøgg-spelar og i tida desember 1921 til mai 1922 spelte han for franske Cette. Åra 1915, 1919, 1922, 1924 og 1926 var han med på å vinne noregsmeisterskapen i fortball med Odd. Dei to fyrste triumfane kom mot Kvik frå Halden, sidan var det siger 1922 og finaletap 1923 mot Oslo-laget SK Frigg. Der etter slo Odd Mjøndalen IF med 3–0 i cupfinalen 1924 og Ørn frå Horten med dei same siffera i 1926. I 1928 flytta Gundersen til Tønsberg, der han hadde fått jobb som brannmann. Her var han til 1932 også spelande trenar i Tønsberg Turn.

### Landslagsspel

Gundersen debuterte på det norske landslaget 17. juni 1917. Nesten på dagen eitt år seinare skåra han eitt av måla då Noreg slo Danmark 3–1 og kunne bokføre landslagets fyrste siger. 1919-sesongen spelte han alle fire kampane då Noreg vart uformell skandinavisk meister gjennom to triumfar mot Sverige og siger over Danmark på heimebane. Sommaren 1920 deltok han i Sommar-OL 1920 i Antwerpen. Der slo Noreg favoritten Storbritannia 3–1, Gundersen skåra to av måla.  Fram til 1928 spelte han 33 landskampar og skåra 26 mål. Einast Jørgen Juve og Erling Håland har skåra fleire mål for Noregs landslag for menn.

### Merittar

* Norsk cupmeister: 1915, 1919, 1922, 1924 og 1926 med Odd

Kjelder
-------

* *Denne artikkelen bygger på «Einar Gundersen» frå Wikipedia på bokmål, den 19. oktober 2023.*

Bakgrunnsstoff
--------------

1. ↑  Dagbladet 30. august 1920
Illustrasjon av saltkjertel hos galapagosalbatross
**Saltkjertel** er eit organ for å skilje ut overflødig salt. Han finst hos nokre artar krypdyr og hos fuglar som lever i marine miljø. Dessutan hos bruskfiskane haiar og skater. Saltkjertlar kan finnast i endetarmen til haiar. Fuglar og krypdyr har saltkjertlar plasserte i eller på hovudskallen, vanlegvis i auga, nasen eller munnen. Desse kjertlane er flikete og inneheld mange sekretoriske tubuli som stråler utover frå utskiljingskanalen i midten. Sekretoriske tubuli er fora med eit enkelt lag med epitelceller. Diameteren og lengda på desse kjertlane varierer avhengig av saltopptaket til arten.

Saltkjertlar regulerer saltnivået og lèt marine virveldyr drikke sjøvatn. Aktiv transport via natrium-kalium-pumpe, som finst på den basolaterale cellemembranen, trekker ut salt frå blodet inn i kjertelen, der saltet skiljes ut som ei konsentrert løysing. Hos beinfiskar tar gjellene seg av utskiljing av salt.

Hos krypdyr og fuglar
---------------------

Blant 27 ordenar som er undersøkte er det funne saltkjertel hos 10. Kjertelen er i regelen berre funksjonell hos fuglar som lever i marine miljø, som til dømes stormfuglar og pingvinar.
Behovet for saltutskiljing hos reptil, som marine iguanar og havskjelpadder, og hos fuglar, reflekterer at dei har mindre effektive nyrer enn pattedyr. I motsetning til huda til amfibium, er huda til krypdyr og fuglar ugjennomtrengjeleg for salt, noko som hindrar utsondring.

Utviklinga av ein saltkjertel hos tidlege krypdyr og fuglar tillét dei å ete vasslevande plantar og dyr med høge saltkonsentrasjonar. Denne evolusjonære utviklinga tek ikkje omsyn til kjertelen hos bruskfiskar, noko som tyder på konvergent evolusjon.

Kjelder
-------

* *Denne artikkelen inneheld omsett tekst frå «Salt gland» frå Wikipedia på engelsk, den 1. november 2023*

Referansar

1. ↑  Jan Eivind Østnes; Thomas Bedin (2021). «Osmoregulering hos dyr på land». Nasjonal digital læringsarena. Henta 4. november 2023.
2. ↑  Ellis, Richard A.; Goertemiller, Clarence C.; Stetson, David L (1982). «Significance of extensive /'leaky/' cell junctions in the avian salt gland». *Nature* **268** (5620): 555–556. Bibcode:1977Natur.268..555E. PMID 887174. doi:10.1038/268555a0.
3. ↑  O’Driscoll, K.J.; Staniels, L.K.; Facey, D.E. «Osmoregulation and Excretion». Arkivert frå originalen 8 July 2007. Henta 1. november 2023.
4. ↑  Jan Eivind Østnes (2021). «Osmoregulering hos dyr i vann». Nasjonal digital læringsarena. Henta 4. november 2023.
5. ↑  Davis menton. «Salt Removal on Demand». Aswers in Genesis. Henta 4. november 2023.
6. ↑  «Plants Poisonous to Livestock - Cornell University Department of Animal Science». Ansci.cornell.edu. Henta 1. november 2023.
7. ↑  Hazard, Lisa C. (2004). *Sodium and Potassium Secretion by Iguana Salt Glands*. *Iguanas: Biology and Conservation* (University of California Press). s. 84–85. ISBN 978-0-520-23854-1.

Bakgrunnsstoff
--------------

 Commons har multimedium som gjeld: **Saltkjertel**
| **Indre Kvarøy** |
| --- |
|  |
| Geografi |
| **Stad** | Helgeland |
| **Koordinatar** | 66°29′18″N 12°57′01″E﻿Koordinatar: 66°29′18″N 12°57′01″E﻿

 |
| Administrasjon |
| **Land** | Noreg Noreg |
| **Fylke** | Nordland

 |
| Demografi |
| **Folketal** | ca. 80
 |

**Indre Kvarøy** er ei øy i Lurøy kommune i Nordland. Øya er eit lite lokalsamfunn i seg sjølv med eigen barnehage, skule, butikk, samfunnshus, trappefabrikk og hjørnesteinsbedrifta Kvarøy Laksoppdrett. Øya har to daglege vitjingar av Torghatten Nord si snøggbåtrute Nordlandsekspressen, som går mellom Bodø og Sandnessjøen.

Namnet Kvarøy kjem truleg frå eit norrønt ord som tyder *brem* eller *kant*. Dei tidlegaste kjeldene me har frå livet på Indre Kvarøy, er frå 1600-talet. Då budde det 2 jordbrukarar og 2 husmenn her. I 1723 hadde talet auka til fire jordbrukarar.

Indre Kvarøy ligg fint til for skip som reiser langs kysten, og vart brukt som anløpsstad for dampskip frå 1860-talet. Frå 1893 og utover stansa òg Hurtigruta her, men det gjer ho ikkje lenger i dag. Båttrafikken førte til utbygging på øya, og det vart bygd både hotellbygg med eige bakeri, brusfabrikk, kaféar og handelsmarknad i slutten på 1800-talet og byrjinga av 1900-talet. Øya har òg vore ettertrakta til å turka klippfisk på.

Busetnaden på øya har gått kraftig ned etter andre verdskrigen, men mykje takk vere lakseoppdrettsbedrifta og skulen Kvarøy oppvekstsenter er øya framleis livskraftig. Det vert også framleis drive jordbruk her. Naboøya Ytre Kvarøy vart derimot fråflytt rundt tusenårsskiftet.

Postadressa hit er 8743 Indre Kvarøy.

Kjelder
-------


* Nettside om Kvarøys historie, henta frå Årbok for Lurøy av Rune Bang. Arkivert 2010-12-15 ved Wayback Machine.
* Engelsk artikkel om Indre Kvarøy på bestnorwegian.com Arkivert 2010-12-23 ved Wayback Machine.
* Lurøy Kommune sine nettsider
* Origo.no om badestader på Indre Kvarøy. [*daud lenkje*]

Bakgrunnsstoff
--------------

* Nettside om Kvarøys historie, henta frå Årbok for Lurøy av Rune Bang. Arkivert 2010-12-15 ved Wayback Machine.
* Lurøy Kommune sine nettsider
Inngangspartiet på Metropolitan Museum of Art
**The Metropolitan Museum of Art** er eit kunstmuseum i New York City. Museet er det største i sitt slag i USA, og eitt av dei ti største kunstmusea i heile verda. Den eigne kunstsamlinga omfattar over to millionar verk, fordelt på 17 ulike avdelingar. Hovudbygningen ligg ved austenden av Central Park i bydelen Manhattan. Ein mykje mindre lokasjon er «The Cloisters» på øvre Manhattan, denne stiller ut kunst frå mellomalderen.

The Metropolitan Museum of Art vart grunnlagt i 1870 av USA-amerikanske forretningsmenn og kapitalistar, samt leiande kunstnarar og kunstinteresserte. Grunnleggjarane ynskte seg eit museum som gjorde kunst og kunstforståing tilgjengeleg for eit amerikansk publikum. Museet, som opna 20. februar 1872, heldt frå byrjinga av til på 681 Fifth Avenue.

Kjelder
-------


* *Denne artikkelen bygger på «Metropolitan Museum of Art» frå Wikipedia på engelsk, den 22. februar 2014.*

Bakgrunnsstoff
--------------

* Offisiell nettstad Edit this at Wikidata

 Commons har multimedium som gjeld: **Metropolitan Museum of Art**

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |
**Luftfartstilsynet** er den norske staten sin uavhengige tilsynsmyndigheit for luftfart. Luftfartstilsynet ferdar ut dei fleste sertifikata, løyva og godkjenningane innan luftfarten og fører tilsyn med at alle aktørane i luftfartssystemet som er tildelt ei driftsløyving til luftfart eller luftfartsrelatert verksemd, utøver denne med heimel i lover og forskrifter.

Soge
----

Luftfartstilsynet blei stifta og skild ut i frå Luftfartsverket 1. januar 2000 med kontor i Oslo. Inntil da var det Luftfartsverket som lagde regelverk, dreiv verksemda og overvaka aktørane i luftfarten (Luftfartsverket inkludert).

Tilsynet blei vedtatt flytta til Bodø innan 1. januar 2007. Flyttinga fann stad over fleire år og har møtt motstand.

Sidan Luftfartstilsynet blei oppretta i 2000 er direktøren for etaten òg norsk luftfartsdirektør. Tidlegare var direktøren for Luftfartsverket norsk luftfartsdirektør. Det er ei åremålsstilling med ein åremålsperiode på seks år.

### Luftfartsdirektørar

* Stein Erik Nodeland frå 2012.
* Heine Richardsen frå 2006 til 2012.
* Otto Lagarhus frå 2005 til 2006.
* Per Arne Skogstad frå 2000 til 2005.

Ei av avdelingane i Luftfartstilsynet er Legenemnda for flygarar som er ein del av Flymedisinsk institutt ved Universitetet i Oslo som også er Luftforsvarets flymedisinske kompetansesenter.

Bakgrunnsstoff
--------------

* Offisiell nettstad Edit this at Wikidata

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* LCCN
* ISNI
* BR orgnr

 |
**Ole Roald Andreas Rynning** (12. november 1838–14. august 1916) var ein norsk sakførar og stortingsmann frå Sauland i Telemark. Carl Rynning var bror hans.

Rynning vart student frå Heltbergs skole («studentfabrikk») i 1858 og cand. jur. i 1858. Han var så eit år kopist i revisjonsdepartementet, før han 1864-67 var fullmektig hos sorenskrivaren i Nordre Jarlsberg. Frå 1867 arbeidde han som overrettssakførar i Drammen. Borgarmeister i byen i perioden 1890-1913.

Han var medlem av bystyret i Drammen frå 1882 til -90. Tida 1875-90 var han forstandar for Erik Børresens stiftelse.

Rynning representerte Drammen på Stortinget frå 1883 til 1897. Han var medlem av militærkomiteen 1883-91 og av justiskomiteen 1892-97. I den siste perioden sin på Stortinget var han også medlem av Lagtinget. Både i 1895 og 1897 vart han permittert, frå høvesvis 12. mai og 30. juli. Rynning var medlem av Høgre si gruppe på Stortinget frå denne vart skipa i 1884.

Kjelder
-------

1. ↑  Haffner, Vilhelm (1949). *Stortinget og statsrådet: med tillegg til Tallak Lindstøl: Stortinget og Statsraadet 1814-1914*. Oslo: [Aschehoug]. s. 44.

* Lindstøl, Tallak:*Stortinget og Statsraadet 1814-1914*. Kristiania, 1914
* Biografisk informasjon om Ole Roald Rynning NSD Norsk senter for forskningsdatas politikararkiv


|  |  |
| --- | --- |
| Autoritetsdata | 
* Historisk befolkningsregister
* Lokalhistoriewiki
* PolSys

 |
Koordinatar: 59°57′59.587″N 10°46′58.012″E﻿

Norsk Teknisk Museum har vore på Kjelsås i Oslo sidan mai 1986.
**Norsk Teknisk Museum** er nasjonalmuseum i Noreg for industri, vitskap, teknologi og medisin. Sidan mai 1986 har det lege på Kjelsås i Oslo. I 2011 blei museet kåra til årets museum, ein pris som Norges museumsforbund deler ut årleg til det museet som har merka seg positivt ut i det førre året.

Historie
--------

Birkeland-Eyde lysbogeovn (brukt på Rjukan 1916-1940) på plassen foran museumsbygget.
Foreininga Norsk Teknisk Museum blei stifta i 1914, i samband med den store jubileumsutstillinga på Frogner i Oslo. Fleire av gjenstandene til museet kjem frå denne utstillingen, men dei måtte lagrast frem til 1932 då fløyene for Gokstad- og Tuneskipet i Vikingskipshuset på Bygdøy stod ferdig. Her fekk Norsk Teknisk Museum sitt første permanente tilhald i underetasjen til ein av sidefløyane. Museet flytta til nye lokale i Fyrstikkalleen på Etterstad i 1958. I 1986 flytta museet til sin noverande tilhaldssted på Kjelsås. Muset blei offisielt opna i si nye plassering av kulturminister Hallvard Bakke den 27. mai 1986.

Leiaren for stiftinga og seinare direktør for museet gjennom mange år, ingeniør Philip Pedersen, sikra seg mange unike gjenstander i samband med en stor loftsryddingsaksjon i Oslo i 1938. Seinare har museet fått eit stort tilfang av objekt ved gåver frå industriverksdemder, privatpersonar og institusjonar.

Dagens museum
-------------

Museumsbygningen på Kjelsås er på 20 000 km², og siden opninga har ein stadig større del av arealet blitt teke i bruk til faste og midlertidige utstillingar. I 2010 var det rundt 20 ulike delutstillingar fordelt på fire etasjar. Museet sine samlingar av gjenstandar, fotografi og arkivalia (mellom anna bedriftsarkiv) er tilgjengelig for publikum gjennom eigne utstillingar eller utlån til andre museum, musumsbiblioteket eller for forskarar og andre etter eigen avtale. Deler av fotosamlingane er også vist fram på nettstaden til museet. Dei viktigaste gjenstandane i samlingane er hovudsakleg i utstillingane. Ein stor del er magasinert i lagra til museet, og kan brukast i ulike skiftande utstillingar. 

I 1995 fekk Norsk Teknisk Museum status som nasjonalmuseum, og finansieringa blei hovudsakleg overført frå Oslo kommune til Kulturdepartementet. Museet har over 200 000 vitjande årleg. Mange av desse er skuleklassar.

Sjå òg
------

* NUSSE

Kjelder
-------

* *Denne artikkelen bygger på «Norsk Teknisk Museum» frå Wikipedia på bokmål, den 23. juli 2013.*

Bakgrunnsstoff
--------------

* Offisiell nettstad Edit this at Wikidata

|  |  |
| --- | --- |
| Autoritetsdata | 
* WorldCat
* Store norske leksikon
* Lokalhistoriewiki
* VIAF
* LCCN
* ISNI

 |
**Johan Henrik Rye** (1. november 1787–14. juli 1868) var ein norsk jurist og politikar.

Rye var fødd i Bø i Telemark. Folketeljinga 1801 viser at han og ein eldre bror då losjerte hos ein lærar på katedralskulen i Kristiania. Tre år seinare gjekk han ut frå katedralskulen som student. År 1808 vart han fenrik ved marineregimentet i København. Han tok eksamen ved krigsskulen i 1809 og juridisk embetseksamen 1812. Frå 1809 til 1814 var han premierløytnant ved Københavns infanteriregiment; han vart då innvilga avskjed som dansk offiser.

Same året, 1814, vart han auditør ved Fredriksvern verft. Frå 1816 var han ekspedisjonssekretær i marinedepartementet, frå 1822 i finansdepartementet.

Rye vart byfut og sorenskrivar i Larvik i 1828. Deretter amtmann i Jarlsberg og Larvik amt frå 1831 til 1833. Etter dette var han høgsterettsassessor. I 1844 var han med å stifte Den norske livrenteforening, laga sjølv planen.

Rye var medlem av fleire kongelege kommisjonar. Den fyrste var ein om formannskapslova, 1833-34. Lengst sat han i lovkommisjonen, 1835-43, i den tida var han permittert frå høgsterett. Elles var han med og såg på den militære straffelova (1858), embetsverket for Kristiania (1858), og ei pensjonslov (1852). I den siste kommisjonen var han formann.

Rye vart vald til Stortinget frå Christiania i 1836, gjenvald både i 1839, 1842 og 1845. 1836 var han president i Lagtinget, 1836-37 var han stortingspresident saman med Søren Anton Wilhelm Sørenssen. På alle fem stortinga var han formann i budsjettkomiteen og medlem av Lagtinget. I 1845 var han medlem av riksretten. Mangeårig, 1837-66, medlem av bystyret for Kristiania.

Perioden 1844 til 1866 var Rye byskrivar i Kristiania.

I 1847 vart Rye utnemnd til riddar av St. Olavs Orden, i 1864 kommandør av same. Han vart også tildelt den danske Dannebrogordenen og den svenske Nordstjerneordenen.

Han døydde i Kristiania i 1868. Mathias Rye var sonen hans, Olaf Rye var bror hans.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
* Biografisk informasjon om Johan Henrik Rye NSD Norsk senter for forskningsdatas politikararkiv
* Stortingspresidenter – stortinget.no

Fotnotar
--------

1. ↑  *arkivkopi*, arkivert frå originalen 5. mars 2016, henta 15. mai 2010

|  |  |
| --- | --- |
| Autoritetsdata | 
* Store norske leksikon
* Historisk befolkningsregister
* Lokalhistoriewiki
* PolSys
* VIAF

 |
|  |
| --- |
| ***«Ai coração»***  Song av Mimicat |
|  |
| **Land** | Portugal |
| **Språk** | Portugisisk |
| **Utgjeve** | 27. januar 2023 |
| **Sjanger** | Pop, folk, revy |
| **Lengd** | 02:54 |
| **Selskap** | Sony Music Entertainment |
| Låtskrivar(ar) | Marisa Mena, Luís Pereira |
|

«**Ai coração**» (norsk omsetjing: ‘åh, hjarte’) er ein song frå 2023 som blir framført av den portugisiske songaren og låtskrivaren Mimicat. Songen er komponert av Mimicat sjølv, saman med Luís Pereira. Songen vann den portugisiske songtevlinga Festival da Canção 2023 og var det portugisiske bidraget i Eurovision Song Contest 2023.

Om songen
---------

«Ai coração» er skriven av Marisa Mena, kjend under artistnamnet Mimicat. Ho har skrive han saman med Luís Pereira. «Ai coração» var ein av deltakarlåtane i den portugisiske songtevlinga Festival da Canção 2023, der vinnaren fekk representere Portugal i Eurovision Song Contest 2023. Songen blei stadfesta som eit av bidraga i Festival da Canção 19. januar 2023 og gjeven ut på den offisielle YouTube-kanalen til Festival da Canção saman med dei andre bidraga.

«Ai coração» deltok i den fyrste semifinalen 25. februar 2023 og kvalifiserte seg til finalen laurdag 11. mars samme år. Songen vann deretter finalen etter å ha vunne både jury- og telefonavrøystinga. Gjennom sigeren fekk låten representere Portugal i Eurovision Song Contest.

### Eurovision Song Contest

Portugal deltok i den fyrste semfinalen tysdag 9. mai i Liverpool. Der enda «Ai coração» på en niandeplass i semifinalen, og kvalifiserte seg til finalen laurdag 13. mai. I finalen fekk låten 59 poeng og blei nummer 23 av 26 finalistar.

Listeplasseringar
-----------------

| Liste (2023) | Høgasteplassering |
| --- | --- |
|  Litauen (AGATA) | 34 |
|  Portugal (AFP) | 76 |

Kjelder
-------

1. ↑  «Mimicatwins 'Festival da Canção' in Portugal». *eurovision.tv* (på engelsk). 12. mars 2023. Henta 22. mars 2023.
2. ↑  Davies, Megan (12. mars 2023). «Portugal: Mimicat To Eurovision 2023». *Eurovoix* (på engelsk). Henta 22. mars 2023.
3. ↑  Granger, Anthony (19. januar 2023). «Portugal: Festival da Canção 2023 Participants & Songs Revealed». *Eurovoix* (på engelsk). Henta 22. mars 2023.
4. ↑  «Eurovision2023: Allocation Draw results». *eurovision.tv* (på engelsk). 31. januar 2023. Henta 22. mars 2023.
5. ↑  «GrandFinal of Liverpool 2023 - Eurovision Song Contest». *eurovision.tv*. Henta 18. mai 2023.
6. ↑  «202320-os savaitės klausomiausi (Top 100)» (på litauisk). AGATA. 19. mai 2023. Henta 19. mai 2023.
7. ↑  «Mimicat– Ai coração». *portuguesecharts.com*. Portuguesecharts.com. Henta 8. mai 2023.

* *Denne artikkelen bygger på «Ai coração» frå Wikipedia på bokmål, den 2. desember 2023.*
**Khalid Boulami** (fødd 7. august 1969) er ein marokkansk tidlegare langdistanseløpar som på 5 000 meter i 1995 og 1997 vann VM-sølv og i 1996 OL-bronse.

Aktiv
-----

Boulami markerte seg fyrste gongen då han i 1994 vart andremann på 5 000 meter under Grand Prix-finalen i Paris. Året etter sikra han seg sølvmedaljen på distansen ved verdsmeisterskapen i Göteborg, etter eit rivande spurtoppgjer var det berre den regjerande verdsmeisteren, kenyanaren Ismael Kirui, som heldt unna for Boulami. Knapt tre veker seinare sette marokkanaren personbeste med 13.03,2 i eit stemne på Olympiastadion i Berlin.

Under OL 1996 i Atlanta vart det eit drabeleg spurtoppgjer om medaljane mellom fire løparar. Her tok Boulami bronsemedaljen, bak Vénuste Niyongabo frå Burundi og sølvvinnar Paul Bitok frå Kenya, tyske Dieter Baumann enda på fjerdeplassen. Halvtanna veke etter OL-finalen flytta Boulami den personleg rekorden til 12.55,7 i Zürich.

Ved sin siste meisterskapsstart vann Boulami i Aten VM-sølv nummer to, slått einast Daniel Komen frå Kenya som sprang åleine i tet dei siste 2 000 meterane. Berre fire dagar etter VM-finalen forbetra Boulami den personlege rekorden til 12.53,4, i Zürich som året før.

Boulami la opp i 1998. Den yngre broren Brahim Boulami hevda seg mellom verdseliten i 3000 meter hinder. 

### Medaljar og plasseringar i internasjonale meisterskap

* VM 1995 i Göteborg: Sølvmedalje – 13,17,1, bakom Ismael Kirui (13.16,7)
* OL 1996 i Atlanta: Bronsemedalje – 13.08,3
* VM 1997 i Aten: Sølvmedalje – 13.09,3, bakom Daniel Komen (13.07,3)

Kjelder
-------

* *Denne artikkelen bygger på «Khalid Boulami» frå Wikipedia på tysk, den 9. august 2020.*
* *Denne artikkelen bygger på «Khalid Boulami» frå Wikipedia på engelsk, den 9. august 2020.*
**Niels Stockfleth Schultz** (14. mars 1780–30. mai 1832) var ein norsk prest og stortingsmann frå Krødsherad.

Schultz vart fødd i Krødsherad i Buskerud, der faren hans var prest. Han vart i 1799 student frå katedralskulen i Kristiania. Tre år seinare vart han cand. theol. i København. Under opphaldet deltok han i forsvaret av København i 1801, også i 1807 var han med og forsvara byen, då som kompanisjef. Etter teologieksamen studerte han vidare, samstundes som han var timelærar. I 1804 var han i Tyskland, mellom anna i Berlin.

I 1809 vart Schultz utnemnd til residerande kapellan til Vår Frue kyrkje i Trondheim, eit embete han hadde til han døydde. Han engasjerte seg i skulestellet, fekk godkjent nye planar for realskulen og forbetra søndagsskulen. 1829-32 var han preses i Det Kongelige Norske Videnskabers Selskab. 

Schultz var representant for Trondheim på det overordentlege storting 1814, på stortinget 1815-16, 1818, 1824, 1827 og på overordentleg storting 1828. I 1814 var han medlem av fullmaktskomiteen og underhandlingskomiteen, 1815-16 mellom anna medlem av kyrkjekomiteen. På stortinget 1818 var president og visepresident i Odelstinget, elles var han medlem av 13 komitear. Han var då formann i protokollkomiteen, og sekretær i komiteen om inskripsjonen på Noregs krune og i komiteen om lærde skular. I 1824 var han visepresident i Odelstinget, medan han i 1827 var president og visepresident i Stortinget. Både i 1824, 1827 og 1828 var han medlem av valkomiteen og fullmaktskomiteen. I 1828 var han med i komiteen om 17. mai.

Schultz døydde på Rikshospitalet i Kristiania i 1832.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
* Biografisk informasjon om Niels Schultz NSD Norsk senter for forskningsdatas politikararkiv

|  |  |
| --- | --- |
| Autoritetsdata | 
* Norsk biografisk leksikon
* Store norske leksikon
* Historisk befolkningsregister
* PolSys
* VIAF

 |
**Sveinn Björnsson** (27. februar 1881–25. januar 1952) var medlem av bystyret i Reykjavik frå 1912 og var leiar for dette i tidsrommet 1918-1920.

Han var fødd i København i Danmark, faren var Björn Jónsson og mora Elísabet Sveinsdóttir. Frå 1914 til 1916 og i 1920 var han medlem av Alltinget, og etter at Island fekk avgrensa sjølvstyre frå Danmark i 1918 (utanom i utanrikssaker), var han sendemann i Danmark frå 1920 til 1924 og frå 1926 til 1940.

Den tyske okkupasjonen av Danmark 9. april 1940 førte til vidare sjølvstyre for Island som ikkje lenger hadde samband med Danmark på grunn av krigen. Björnsson vart vald av Alltinget til *islandsk regent* tre gonger frå 1941 til 1943, og han hadde i den stillingen det same myndet som kong Christian X av Danmark hadde hatt.

Då Island vart republikk 17. juni 1944, valde Alltinget han til den første presidenten i landet. Dette embetet hadde han frå 1944 til 1952, og han vart attvald utan motkandidat i 1945 og 1949. Han døydde i Reykjavík vel eit år før den andre presidentperioden hans var ute.


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC
* Munzinger (iba)

 |
Rantanen under Ski-VM 1958
**Siiri Johanna Rantanen**, fødd **Lintunen**, (14. desember 1924–5. mai 2023) var ein finsk idrettsutøvar frå Tohmajärvi i Norra Karelen som vart olympisk meister i 3 x 5 km langrenns-stafett i 1956. I alt vann ho åtte medaljar (1-3-4) i OL/VM-tevlingar 1952-62. Rantanen var aktiv både i langrenn, friidrett og sykling.

### Langrenn

Rantanen deltok og vann ein olympisk bronsemedalje då kvinnelangrenn under Vinter-OL 1952 i Oslo for fyrste gong stod på programmet i ein internasjonalt meisterskap. Framfor seg på resultatlista på 10 km hadde ho landskvinnene Lydia Wideman og Mirja Hietamies. To år seinare vann ho sølv, både på 10 km og i 3 x 5 km stafett, ved Ski-VM 1954 i Falun.

Under Vinter-OL 1956 i Cortina d'Ampezzo vart Rantanen med ein femteplass beste finne i den individuelle tevlinga. Fire dagar seinare gjekk ho Finland inn til olympisk gull i 3 x 5 km stafett, 27 sekundar framom favorittane frå Sovjetunionen. Dei andre på vinnarlaget var Sirkka Polkunen og Mirja Hietamies.

Då Ski-VM 1958 vart avvikla på finsk heimegrunn i Lahti, sikra Rantanen seg bronsemedaljen på 10 km og ho gjekk Finland inn til sølv på stafetten. Både ved vinterleikane 1960 i Squaw Valley og Ski-VM 1962 i Zakopane vann Finland, med Rantanen på startetappen, bronse i 3 x 5 km stafett. I 1962-VM kom ho elles på fjerdeplass i den då nye distansen over 5 kilometer.

### Friidrett og sykling

Rantanen var finsk meister i terrengløp i 1960 og i 3 x 800 m stafett i 1961. I 1961 vart ho også finsk meister i landevegssykling.

Kjelder
-------

* *Sportsboken*, aktuelle årgangar

* *Denne artikkelen bygger på «Siiri Rantanen» frå Wikipedia på tysk, den 22. januar 2017.*
**Målefeil** kan vere anten ein skilnad mellom ein målt verdi og ein sann verdi for ei enkeltmåling med eit instrument eller innan statistikk feil ein alltid vil ha i eit målemateriale. 

Innan statistikk kan ikkje målingane vere fullkomne og ein gjer derfor ofte mange målingar for å oppnå så stor nøyaktigheit som mogeleg. Feila kan vere systematiske og skuldast uriktige målemetodar, feil i måleinstrumenta, forhold ved målinga og eigenskapar ved observatøren som gjev feil avlesing og så vidare. Sjølv om ein tar omsyn til systematiske feil, så vil ofte måleresultata variere på grunn av tilfeldige årsaker ein ikkje kan styre, og som gjev feil frå ei måling til den neste. Slike feil vert kalla tilfeldige. 

Ikkje noko instrument kan måle heilt eksakt, og ein kan derfor ikkje finne den sanne verdien, og derfor i prinsippet ikkje heller mogeleg å finne målefeilen. For å skildra nøyaktigheita ved måleresultat nyttar ein i staden måleutryggleik. 

Om ein har *n* målingar av same storleik nytta ein som ofte gjennomsnittet av desse, medan middelavvik er eit mål på den gjennomsnittlege feilen. Andre mål på feilen er standardavvik og kvadratavviket.

Kjelder
-------

* «målefeil» i *Store norske leksikon*, snl.no.
**Sandnes Ulf** er ein fotballklubb heimehøyrande i Sandnes i Rogaland, stifta 3. mai 1911 med namnet Ulf. Sidan 2015 har fyrstelaget delteke på nivå 2 i norsk serifotball.

### Soge

I 2004 fusjonerte klubben med dåverande Sandnes FK og fekk då sitt nåverande namn. Etter samanslåinga er Sandnes Ulf den største fotballklubben i kommunen. Sandnes Ulf spelar sine heimekampar på Sandnes Idrettspark. 

Sandnes Ulf spelte i 2006 i 2. divisjon avdeling 3. Klubben enda på 2. plass etter å ha kjempa om den eine opprykksplassen i store delar av sesongen. Men ei ustabil avslutning på sesongen gjorde at dei enda heile 11 poeng bak opprykkslaget Mandalskameratene. 2. plassen gav likevel Sandnes Ulf ein sponsa fotballtur til La Manga i sesongoppkjøringa til 2007-sesongen. 

Også 2005-sesongen var ein klar framgang for Sandnes Ulf. Då hausten fekk sitt inntog på fotball-Noreg i 2005, melde Sandnes Ulf seg på i opprykkskampen i 2. divisjon avdeling 3. Men det tok likevel ikkje lang tid før klubben blei hekta av. Til slutt enda dei opp på 4. plass.

Åra 2012, 2013 og 2014 spelte Sandnes Ulf i eliteserien. Laget enda på 14. plass i 2012 og på 13. plass sesongen etter. I 2014 enda laget på 16. og sisteplass.

Profilar
--------

Laget sin største spelarprofil er Asle Andersen som signerte for klubben mars 2006. Andersen var i 2006 spelande assistenttrenar, Johan Selvig var hovudtrenar.

**Liste over viktige spelarar:**

* Asle Andersen
* Eivind Ellingsen
* Tom Erik Maldal

Kjelder
-------

Bakgrunnsstoff
--------------

* Sandnes Ulf sin nettstad

| * v
* d
* e
OBOS-ligaen 2020 |
| --- |
| Lag | 
* Grorud
* HamKam
* Jerv
* KFUM
* Kongsvinger
* Lillestrøm
* Ranheim
* Raufoss
* Sandnes Ulf
* Sogndal
* Stjørdals-Blink
* Strømmen
* Tromsø
* Ull/Kisa
* Øygarden
* Åsane

 |
| Lagartiklar for 2020 | 
* Grorud
* HamKam
* Jerv
* KFUM
* Kongsvinger
* Lillestrøm
* Ranheim
* Raufoss
* Sandnes Ulf
* Sogndal
* Stjørdals-Blink
* Strømmen
* Tromsø
* Ull/Kisa
* Øygarden
* Åsane

 |

|  |  |
| --- | --- |
| Autoritetsdata | 
* VIAF
* BR orgnr

 |
Koordinatar: 05°09′35″N 52°39′01″W﻿

Våpenskjoldet til Kourou
**Kourou** er ein by og ein kommune i Fransk Guyana, eit fransk oversjøisk department i Sør-Amerika. Byen ligg ved kysten av Atlanterhavet rundt 60 km nordvest for hovudstaden Cayenne ved munningen av elva Kourou. 

Kourous lange sandstrand
Kourou er heimstad for Centre spatial guyanais («Guyana romfartssenter») i Frankrike og der den viktigaste romhamna til Den europeiske romfartsorganisasjonen. Romfartssenteret ligg utanfor og litt nordvest for byen. Delar av byen vert stengt av under rakettoppskytingar. Kourous økonomi er i stor grad dominert av romfartssenteret, der dei europeiske Ariane-rakettane vert skotne opp frå, og frå 2009 òg den russiske Sojuz og den italienske Vega.

Ved folketeljinga i 1999 hadde kommunen 19 107 innbyggjarar, og folkesetnadstalet aukar raskt. Innbyggjarane kan delast inn i tre omtrent like store etniske grupper:

* Innfødde (hovudsakleg kalina, kreolar og marooner)
* Kvite (hovudsakleg franske), og
* Utlendingar (brasilianarar, surinamarar, hmong, haitiarar, guyanarar osb.)

Kjelder
-------

* *Denne artikkelen bygger på «Kourou» frå Wikipedia på bokmål, den 8. februar 2018.*

Bakgrunnsstoff
--------------

* Offisiell nettstad Edit this at Wikidata
* Centre Spatial Guyanais (CSG)
**Royal College of Surgeons in Ireland** (**RCSI**) er ein privat medisinsk institusjon på St. Stephen's Green i Dublin. Han er eit av fem kollegium ved National University of Ireland. Colleget gav per 2006 utdanning innan medisin, fysioterapi, farmasi og sjukepleie. Tidlegare fekk tannlegestudentar undervising i prekliniske fag og einskilde kliniske fag saman med medisinstudentane.

Institusjonen vart grunnlagt i 1784 av barberlauget i Dublin, til å byrja med for å betre kunnskapar blant feltskjærarar.

Colleget gjev ei etterutdanning som gjev tittelen Fellow of Royal College of Surgeons in Ireland med rett til bokstavane FRCSI etter namnet.

Det har vore eit særs internasjonalt miljø på colleget. På 60- og 70-talet var det regelmessig 20 norske studentar på kvart årskull. Andre store grupper var forutan irar, engelskmenn, sørafrikanarar med indisk avstamning og vest-indarar. Mindre grupper kunne omfatta studentar frå Indonesia, Mauritius, Nigeria, USA, Holland osb.

Tidleg på 70-talet vart det satsa betydeleg i bygging av store deler av dagens bygningsmasse. Den fremste delen av bygningen mot St. Stephens Green har ein fasade med søyler og dekorasjon i stein. Dette held fram i dei fremste kontora, hall, trapperom og nokon større rom som vart brukt i høgtidelege høve. I kjellaren under denne delen var det låge bogeganger i ein godt vitja studentkantine. På 90-talet var kjellaren omgjort til bønnerom for muslimar.

I samband med nybygginga vart skulepengenivået heva betydeleg. Statens lånekasse for utdanning kunne ikkje lenger dekka heile skulepengebeløpet som stipend, og delen norske studentar vart noko redusert.

Namnet er gammaldags på to måtar: Royal kjem frå tida der Irland var underlagt Storbritannia, med den britiske monarken som statsoverhovud, og i Storbritannia har termen *Royal* College no gått over til å kalla overvåkningsorganer og ikkje utdanningsinstitusjonar.

Kjelder
-------

* *Denne artikkelen bygger på «Royal College of Surgeons in Ireland» frå Wikipedia på bokmål, den 29. mars 2016.*

Bakgrunnsstoff
--------------

* Offisiell nettstad Edit this at Wikidata
Notane til songen
**«God Bless Our Homeland Ghana»** er nasjonalsongen til det vestafrikanske landet Ghana. Han vart innført som i 1957, same året som landet vart uavhengig frå Storbritannia.

Teksta har trekk som er typiske for fleire afrikanske nasjonalsongar. Ho framhevar behovet for eining mellom dei ulike stammane som utgjer folkesetnaden, og for å byggja ein nasjon saman. Ho en har òg panafrikanistiske element. Den fyrste presidenten i Ghana, Kwame Nkrumah, er rekna som ein sentral person i framvoksteren til panafrikanismen.

Tekst
-----

God bless our homeland Ghana
And make our nation great and strong,
Bold to defend forever
The cause of Freedom and of Right;
Fill our hearts with true humility,
Make us cherish fearless honesty,
And help us to resist oppressors' rule
With all our will and might evermore.
Hail to thy name, O Ghana,
To thee we make our solemn vow:
Steadfast to build together
A nation strong in Unity;
With our gifts of mind and strength of arm,
Whether night or day, in the midst of storm,
In ev'ry need, whate'er the call may be, sing Hale the name of Ghana now
come on...
To serve thee, Ghana, now and evermore.
Raise high the flag of Ghana
And one with Africa advance;
Black star of hope and honor
To all who thirst for liberty;
Where the banner of Ghana free flies,
May the way to freedom truly lie;
Arise, arise, O sons of Ghanaland,
And under God march on for evermore!
Etter songen vert det nasjonale credo framført:

Då Ghana vart sjåølvstedig
I promise on my honour
To be faithful and loyal to
Ghana my motherland.
I pledge myself to the service of Ghana
With all my strength and with all my heart.
I promise to hold in high esteem.
Our heritage, won for us through the blood and toil of our fathers; and I pledge myself in
All things to uphold and defend the good name of Ghana.
So help me God.[2]

Kjelder
-------

* *Denne artikkelen bygger på «God Bless Our Homeland Ghana» frå Wikipedia på bokmål, den 1. november 2018.*





|  |  |
| --- | --- |
| Autoritetsdata | 
* Store norske leksikon

 |
**Elektriske element** er idealiserte elektriske komponentar, som motstandar, kondensatorar og induktorar, nytta i analysar av elektriske nettverk. Alle elektriske nettverk kan analyserast som samansette elektriske element i eit prinsippdiagram eller koplingsskjema, og kvar av desse påverkar spenninga i nettverket eller straumen gjennom nettverket. Desse ideelle elektriske elementa representerer verkelege, fysiske elektriske komponentar, men dei eksisterer ikkje sjølv fysisk og ein tar utgangspnnkt i at dei har ideelle eigenskapar i ein konsentrert elementmodell, medan komponentane er objekt utan ideelle eigenskapar og med ei uvisse i verdiane deira og ein viss grad av ikkje-linearitet. 

Krinsanalyse ved hjelp av elektriske element er nyttige for å forstå mange praktiske elektriske nettverk som nyttar komponentar. Ved å analysere korleis eit nettverk vert påverk av dei individuelle elementa sine, er det mogeleg å estimere korleis eit verkeleg nettverk vil oppføre seg.

Kjelder
-------

* *Denne artikkelen bygger på «Electrical element» frå Wikipedia på engelsk, den 23. august 2012.*
Groot Drakenstein der Arne Næss jr. omkom
**Arne Næss jr.** (fødd **Arne Rudolf Ludvig Raab**, fødd 8. desember 1937 i Tyskland, død 13. januar 2004 nær Cape Town) var ein norsk fjellklatrar, skipsreiar og forretningsmann.

Han var son av den tyske legen August Oskar German Raab (1901-1993) og Kirsten «Kiki» Dekke Næss (1907–2001). Mora var søster av filosofen og fjellklatraren Arne Næss (sr.) som hadde sterk påverknad på sin nevø. Næss' familie budde i Tyskland under andre verdenskrig. Etter krigen vart foreldra skilt og Næss flytta til Noreg saman med mora. Dei tok begge mora sitt fødenamn (Næss) til etternamn.

Arne Næss var frå 1968-1982 gift med svenske Filippa Kumlin D'Orey, og dei fekk dottera Leona Næss og to andre born saman. Etter å ha skildest frå D'Orey var han ei stund sambuar med skodespelaren Mari Maurstad. I 1986 gifte han seg på nytt med den amerikanske soulsongarinna Diana Ross, og fekk to søner med henne, men ekteskapet vart oppløyst i 2000. Dei siste åra av livet sitt var han sambuar med Camilla Astrup og fekk to søner med henne.

Kjelder
-------

1. ↑  Store Norske Leksikon
2. ↑  Vestre Aker kirkebok, lysningsprotokoll 1929-1940, s.66
3. ↑  Aftenposten Morgen 9/4 2001 s. 15
4. ↑  NBL-artikkel om Arne Næss, jr, skrive av Mona Levin. Henta inn 26.03.13.

|  |  |
| --- | --- |
| Autoritetsdata | 
* BIBSYS
* Norsk biografisk leksikon
* Store norske leksikon
* VIAF
* SUDOC

 |
**Arne Torp** (fødd 14. oktober 1942 i Holt i Tvedestrand) er ein norsk professor i nordisk språkvitskap ved *Institutt for lingvistiske og nordiske studie* ved Universitetet i Oslo.

Arne Torp har skrive fleire lærebøker, både for universitets- og høgskulesektoren og for vidaregåande skule. Arne Torp var i fleire år medlem av Norsk Språkråd og har delteke i ei rekkje radio- og fjernsynsprogram, m.a. i Typisk norsk på NRK. På heimesida si har han også laga videosnuttar av seg sjølv der han framfører gamle kvad og heltedikt på norrønt og urnordisk.

I 2008 deltok Arne Torp i ein serie med radioreklamar for daglegvarekjeda Joker, der han gissar kvar dei ulike butikkane ligg, etter å ha høyrt dialektane til dei lokale butikkmedarbeidarane som les opp vekas tilbod.

Arne Torp var leiar i Landslaget for språklig samling (LSS) frå 1989 til 1993. Fra 1993 til 2003 var han redaktør av bladet Språklig samling.

Arne Torp er far til skodespelarinna Ane Dahl Torp.

Nokre publikasjonar
-------------------

* *R - ei urokråke i språket* (Det norske samlaget, 2007)
* *Språk i Norden, nordiske språk og skandinavisk språkforståelse* (2006)
* *Gjerstadmålet* (2005)
* *Hovuddrag i norsk språkhistorie* med Lars S. Vikør. (Gyldendal, 2003)
* *Språklinjer : språkhistorie for den videregående skolen* med Berit Helene Dahl. (Aschehoug, 2003)
* *Språkutviklinga dei siste hundre åra*  (2002)

Kjelder
-------

* *Denne artikkelen er omsett frå Wikipedia på bokmål om Arne Torp, henta inn 15. februar 2012.*
* Publikasjonar av Arne Torp på Bibsys.[*daud lenkje*]

Fotnote
-------

1. ↑  Arne Torp si heimeside
**Apollos** var ein tidleg jødisk kristen frå Alexandria som levde i det første hundreåret e. Kr.

Apollos i Det nye testamentet
-----------------------------

Apollos blir nemnt i det nye testamentet fyrste gongen i Apostelgjerningane då han kom til Efesos og fekk rettleiing av Akvilas og Priskilla. Han drog seinare derifrå til Korint for å forkynna om Jesus, og samarbeidde elles med Paulus.

I Paulus’ fyrste brev til korintarane kommenterte Paulus at dei kristne i Korint skilde seg i ulike grupper. Nokre heldt seg til Paulus, og andre til Apollos, eller Apostelen Peter, truleg fordi dei la vekt på ulike ting i forkynninga si. Paulus illustrerte at han og dei andre spela på same lag, ved å seia: «Eg planta, Apollos vatna; men Gud gav vokster.» 

Martin Luther føreslo at Apollos kunne vera forfattaren av det anonyme Brevet til hebrearane, men bortsett frå dette finst det ingen tekstar i dag som er skrivne av Apollos. I tillegg til Apostelgjerningane og korintarbrevet er Apollos også nemnt i Paulus’ brev til Titus. Apollos er heidra som helgen av fleire kristne kyrkjer.

Kjelde
------

* *Denne artikkelen byggjer på «Apollos» frå Wikipedia på engelsk, den 9. januar 2012.*

Referanse
---------

1. ↑  Nettbibelen, 2011-omsetjinga, 1. kor. 3, 6[*daud lenkje*]
Norsk Luftfartsmuseum i Bodø
**Norsk Luftfartsmuseum** er nasjonalt museum for luftfart i Noreg. Museet omfattar militær og sivil luftfartshistorie fordelt på rundt 12 000 m², og utstillinga er den største i Norden innan luftfart. Museet ligg i Bodø og er forma som ein gigantisk propell. Bygningen er teikna av det lokale arkitektfirmaet Boarch arkitekter.

Museet vart opna av kong Harald V den 15. mai 1994.

Utstillingane
-------------

Lockheed U-2 «spionfly»
Utstillingane til Norsk Luftfartsmuseum fortel historia om luftfart, med fokus på den norske historia frå byrjinga og fram til i dag.

I utstillinga finst blant anna fly som Supermarine Spitfire, F-5 Freedom Fighter, CF-104 Starfighter, Junkers Ju 88, spionflyet U-2, Junkers Ju 52, Twin Otter og Fokker F28 Fellowship.

Museet har eigen verkstad for restaurering av fly, og mange av flya i utstillinga er restaurerte her. Om ein er spesielt interessert er det mogleg å kontakta museet på førehand og be om å få vitja restaureringsverkstaden. I tillegg har museet, i samarbeid med Bodø Luftfartshistoriske Forening og andre samarbeidspartnarar, berga og samla inn fleire gamle flyvrak, og vrakdelar frå både fjell og under vatn.

Strid om plassering
-------------------

Det var lenge strid om kvar museet skulle liggja. Miljøet rundt Forsvarets flysamling på Gardermoen ynskte å byggja museet der, medan miljøet i Bodø ynskte å ha museet i Bodø kommune. 31. mars 1992 vedtok Stortinget at det skulle byggjast eit felles museum for sivil og militær luftfart i Bodø.

Plassering
----------

Norsk Luftfartsmuseum ligg i Bodø i Nordland fylke, omtrent halvannan kilometer frå Bodø sentrum. Bodø vidaregåande skule avd. flyfag har lokale i same bygg.

Kjelder
-------

* *Denne artikkelen bygger på «Norsk Luftfartsmuseum» frå Wikipedia på bokmål, den 29. september 2018.*

1. ↑  «Norsk luftfartsmuseum». *BOARCH*. Henta 6. januar 2017.

Bakgrunnsstoff
--------------

* Offisiell nettstad Edit this at Wikidata

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* LCCN
* KulturNav

 |
**Høgskolen i Gjøvik** (**HiG**) var ein norsk høgskule etablert [1. august 1994 og nedlagd i 2015. Frå 1. januar 2016 er HiG, Høgskolen i Ålesund, Høgskolen i Sør-Trøndelag og Norges teknisk-naturvitenskapelige universitet (NTNU) organisert som ett universitet under navnet Norges teknisk-naturvitenskapelige universitet. NTNU i Gjøvik er en direkte videreføring av HiG.

Høgskulen hadde i 2015 omkring 2600 studentar og 280 tilsette. Høgskolen var eit resultat av at to statlege høgskolar på Gjøvik vart slått saman som ein del av Høgskolereformen i 1994. Dei to samanslåtte skolane var Gjøvik ingeniørhøgskole og Sykepleierhøgskolen i Oppland. Skolen låg på Kallerud, ca. ein kilometer sørvest for Gjøvik sentrum. Dette er no ein campus ved NTNU i Gjøvik.

Høgskolen hadde fag- og profesjonsstudium innan helse, IT, teknologi, media, økonomi og leiing. Desse kunne takast i varierande lengder frå halvårseiningar til bachelorgradar, mastergradar og enkelte doktorgradstudiar, i tillegg til ei rekke kurs-, etter- og vidareutdanningar.

Høgskolen tilbaud internasjonalisering av studiar. Det var mogleg å ta delar av den ordinære utdanninga i utlandet, eller ein kunne halde fram med utdanninga i utlandet etter enda studiar på HiG.

Høgskolen sine tre avdelingar var:

* Avdeling for helse, omsorg og sjukepleie
* Avdeling for informatikk og medieteknikk
* Avdeling for teknologi, økonomi og leiing (tidl. Avdeling for ingeniørfag)

Sommaren 2015 vedtok Kunnskapsdepartementet at HiG skulle slå seg saman med Noregs teknisk-naturvitskaplege universitet, Høgskolen i Ålesund og Høgskolen i Sør-Trøndelag til eitt universitet, med namnet Noregs teknisk-naturvitskaplege universitet (NTNU). Fusjonen kom i kraft frå 1. januar 2016.

Sjå òg
------

* Studentsamskipnaden i Oppland
* Gstud – Gjøvik studentsamfunn
* Nordbyen studenthjem
* Biblioteket - Høgskolen i Gjøvik

Kjelder
-------

1. ↑  Regjeringens omtale av fusjonen, Kgl. res. 19. juni 2015
2. ↑  NTNU vil fusjonere med HiST og to andre høgskoler

* *Denne artikkelen bygger på «Høgskolen i Gjøvik» frå Wikipedia på bokmål, den 21. oktober 2010.*

Bakgrunnsstoff
--------------

* Høgskolen i Gjøvik
**1086** (romartal MLXXXVI) var eit normalår som byrja på ein torsdag i den julianske kalenderen.

Hendingar
---------

Knut den heilage vart drepen 10. juli 1086.
### Utlandet

* 10. juli: Danskekongen Knut den heilage vart drepen i ei kyrkje i Odense.

### Noreg

*

Fødde
-----

*

Døde
----

* 10. juli: Knut den heilage

***<*   1000-talet  *>***<< 1000 | 1001 | 1002 | 1003 | 1004 | 1005 | 1006 | 1007 | 1008 | 1009 | 1010 | 1011 | 1012 | 1013 | 1014 | 1015 | 1016 | 1017 | 1018 | 1019 | 1020 | 1021 | 1022 | 1023 | 1024 | 1025 | 1026 | 1027 | 1028 | 1029 | 1030 | 1031 | 1032 | 1033 | 1034 | 1035 | 1036 | 1037 | 1038 | 1039 | 1040 | 1041 | 1042 | 1043 | 1044 | 1045 | 1046 | 1047 | 1048 | 1049 | 1050 | 1051 | 1052 | 1053 | 1054 | 1055 | 1056 | 1057 | 1058 | 1059 | 1060 | 1061 | 1062 | 1063 | 1064 | 1065 | 1066 | 1067 | 1068 | 1069 | 1070 | 1071 | 1072 | 1073 | 1074 | 1075 | 1076 | 1077 | 1078 | 1079 | 1080 | 1081 | 1082 | 1083 | 1084 | 1085 | 1086 | 1087 | 1088 | 1089 | 1090 | 1091 | 1092 | 1093 | 1094 | 1095 | 1096 | 1097 | 1098 | 1099 >>
Ei **utvidingspakke**, også kalla **tilleggspakke** eller **ekspansjonspakke** (Engelsk *expansion pack*), er eit tillegg til eksisterande spel som rollespel, brettspel og elektroniske dataspel. Slike pakker gjev spelet nye spelarnivå, våpen og gjenstandar, eller ei utvida historie til det opphavlege spelet. Utvidingspakkar er som oftast utvikla av den same produsenten som utvikla originalspelet, men det hender at produsenten lisensierer rettane til ein tredjepart.

Ettersom ei ekspansjonspakke vanlegvis berre inneheld tilleggsmateriale, må brukaren ha originalspelet i tillegg, for at det skal vere mogleg å bruke det. Somme gonger er utvidingspakkane likevel tilgjengeleg både med og utan originalspelet inkludert, slik som t.d The Sims: Livin' Large. Slike pakkeløysingar gjer spelet meir tilgjengeleg for nye spelarar. Spel som etterkvart har nådd slutten på si kommersielle levetid, kjem ofte ut i utgåver der originalspelet ligg saman med alle dei utgjevne utvidingspakkane. Slike spel er påtrykt "Complete" eller "Gold edition" etter namnet på originalspelet.

Frittståande utvidingspakkar
----------------------------

Nokre utvidingspakkar, slik som Half-Life: Blue Shift og Sonic & Knuckles, treng ikkje originalspelet for at det nye materialet skal kunne nyttast. Under installeringa av Blue Shift, vert naudsynte komponentar lasta ned frå Steam-nettverket. Sonic and Knuckles for Sega Mega Drive var uvanleg på den måten at spelekassetten fungerte som eit frittståande spel aleine, samstundes som den fungerte som utvidingsspakke for både *Sonic the Hedgehog 2* og *Sonic the Hedgehog 3*.